Aarhuus Stifts-Tidende, 1839-08-07
Jfølge Opfordring meddeles herved følgende Uddrag af Jyllandsposten Nr. 31 angaaende Alleens Omhugning udenfor Aarhuus Frederiks port: Bitter krænkedes Borgerne i Aarhuus ved i forrige Maaned pludseligen, ifølge Ingenieurkapt. v. Daus Foranstaltning, at see den skjønne skyggefulde Allee udenfor Frederiksporten omstyrtet og oprøddet, uden at Hr. v. Dani mindste Maade derom havde underrettet enten Byens Magistrat eller Borgerrepræsentation, hvilket synes at røde en Egenraadighed, der vistnok skal søge sin Lige. Bekjende er det, med hvilken Flid, Omhu og Opoffrelse høitagtede Mænd i Aarhuus for henved 16 Aar siden begyndte og siden fortsatte det fortjenstfulde Værk, ved Plantning af Alleer, som nu rundt omgive Byen, ved offentlige Hauge anlæg tæt ved Byen, samt ved Lystpartiers Anbringelse, i den nærliggende Skov, at pryde Omegnen. Ved sin frodige Væxt var denne Allee den skjønneste, der prydede nogen Byes Jndkjørsel i Jylland, ved hvis Ende man til Ære for Landsfaderen havde opreist den smukke Frederiksport." Man tænke sig nu, at Hr. Dau har fordristet sig til, ei alene i al mulig Skynding at lade oprødde denne skjønne Allee paa 300 Favnes Længde, men endog at drive sin Dristighed saavidt, at han ved samme Leilighed understod sig til at lade bortsælge, tilligemed de om hugne Træer, det Tømmer, som Borgerne for egen Regning havde ladet opføre langs med Alleen til Anbinding af de Fækreaturer som Landfolket paa Torvedagen lod tilføre Byen. Hvorvidt Navnet paa en saadan Egenraadighed passende i vor Sprogbrug betegnes ved Vold, ville vi henstille til det Offentliges Bedømmelse, men overbeviiste ere vi om, at Aarhuus Byes resp. Borgerrepræsentanter, i Forening med Magistraten, vil vide paa høiere Steder at andrage om Opreisning for den hvit krænkede Borgercommune, som ingenlunde kan være ligegyldig ved et saadant aabenbart Indgreb i dens Rettigheder, som efter at Communen paa saa haanlig Maade er forbigaaet i dens egne Anliggender, af en Veiofficiant er bleven betragtet for et Legetøi, altfor ubetydeligt til at tage Notice af. Stedet er derfor her for Aarhuus Byes Borgerrepræsentation at paatale Communens lovbegrundede Ret, for saaledes at vise Hr. Dau og Ligesindede om den ifølge Stænderforsamlingen af Hs. Majestæt emanerede Communalanordning af 27de Octobr. 1837 har Retsvirkning eller ikke, thi skal Hr. Dauustraffet saaledes kunne gjøre Indgreb i Borgerfolkets helligste Eiendomsret, staaer det kun svagt til med Borgerskabets Selvstændighed, som ved denne gavnrige Lovgivning først skulde vækker til nyt Liv og klar Erkjendelse af dets Rettigheder. Skal en Retskrænkelse som nærværende hengaae ustraffet, hvor en Jngenieurkapt. - sans sacon – uden videre Communication lader de af Borgerne paa Kjøbstædgrund plantede Træer bortrødde og Anbindingstommer nedbryde og bortsælge, da udsætter man sig isandhed for tusinde Vilkaarligheder, som kan medføre Landeplager man ei ahner thi ligesaavel som dette kan skee, kan til en anden Tid en eller anden Architect lade sig indfalde at nedrive selve Frederiksporten, eller mulig ligerviis som i gamle Dage ved Jericos Indtagelse efter Trompetskrald lade alle samtlige Mure nedstyrte paa eengang. – Jfølge det her Oplyste, kunne vi saaledes intet Øieblik drage i Tvivl, at Byens værdige Formand for Repræsentanterne, Hr. Kjøbmand Bang, snarest mulig, efter at have forhandlet denne Sag i Forsamlingen, i Forening med Magistratens Erklæring, vil indgive Borgerskabets Klage i berørte Anledning directe til Hs. Majestæt Kongen, hvori det end ydermere burde oplyses, at de veltænkende Borgere, som i Aaret 1824 anlagde denne herlige Allee, netop i Forudsætning af et vordende Chausseeanlæg engang vilde finde Sted, plantede Træerne i en Bredde af omtrent 24 Alen fra hinanden, men hvori nu Petitessen vil paastaae der manglede 1/2 Alen, som saaledes mulig har været en af de indbildte Bevæggrunde, hvorfor Træerne pr. Commando, skulde fælde, hvorvel det er indlysende, at en betimelig Indstilling til Regjeringen i denne Henseende havde været mere end tilstrækkelig til at bevirke en Undtagelse fra den almene Regel, men som her snildelig blev undgaaet ved en Overrumpling som den, hvor Øxe, Rydhakke og Brækjern den ene Dag omstyrtede hvad den anden Dag efter Trommerøringen blev bortsolgt, hvorved saaledes endog enhversomhelst Protest fra Øvrighedens Side umulig gjorde, hvilket saaledes ydermere characteriserer denne Daad.